钦定古今图书集成/明伦汇编/闺媛典/第315卷 > 皇清四十八 > 张启聪继室宋氏
## 钦定古今图书集成/明伦汇编/闺媛典/第315卷 > 皇清四十八 > 张启聪继室宋氏

按《邳州志》：“宋氏，生员张启聪继室。秉性贞淑，年十八归张，抚前妻子四人，恩义均笃。其少者尤怜爱。久之，生二子而启聪亡。氏矢志苦守，析产让其腴美，纺织以供二子膏火。后地震，宅舍倾圯，衣食不充，备尝艰苦，而教子益力，诸子率相继为诸生。州守旌之。”